ప్రపంచమార్కెట్లు, ద్రవ్యోల్బణ ప్రభావం
మిడ్‌క్యాప్‌, స్మాల్‌క్యాప్‌లదీ అదే తీరు
ముంబై : ఒక్కసారిగా కుప్పకూలిన మార్కెట్లు వారం ప్రారంభంలో రెండుశాతం పెరిగాయి. బ్యాంకింగ్‌ రంగంలో సంస్కరణలు తెస్తున్నట్లు ఆర్థిక మంత్రి ప్రకటించడంతో కొంతమేర కొనుగోళ్లుపెరిగాయి. మెటల్‌రంగషేర్లు కూడా ధరలపరంగా కొంతప్రభావం చూపి పెరిగాయి. అంతర్జాతీయ మార్కెట్ల లో కొనసాగినర్యాలీ, టోకుధరల సూచి ద్రవ్యోల్బణం తగ్గడం వంటివి మార్కెట్ల పెరుగుదలకు దోహదం చేసాయి. బిఎస్‌ఇ సెన్సెక్స్‌ 568 పాయింట్లు పెరిగి 23,554 పాయింట్ల వద్ద స్థిరపడితే నిఫ్టీ 50 182పాయింట్లు లాభపడి 7163 వద్ద స్థిరపడింది. నిఫ్టీ 50 అతిపెద్ద ఇంట్రాడేలాభంగా నిపుణులు పేర్కొన్నారు. 2014 మేనెల తర్వాత ఇదేభారీ వృద్ధిఅన్నట్లుగా ఉన్నాయి. బిఎస్‌ఇ మిడ్‌క్యాప్‌, స్మాల్‌:క్యాప్‌ సూచీలు కూడా మూడునుంచి నాలుగుశాతం పెరిగాయి. మార్కెట్ల పరంగా చూస్తే 1802 సంస్థలు లాభాల్లో నడిస్తే 392 కంపెనీలు నష్టాలపాల య్యాయి. మెటల్‌రంగ షేర్లు ఎక్కువ కొనుగోళ్లు జరిగాయి. టాటాస్టీల్‌ 13శాతం పెరిగింది. కంపెనీ 2500 కోట్లు పెట్టుబడులు పెడుతున్నట్లు ప్రకటించడమే ఇందుకుకీలకం.వేదాంత కూడా ఒడిశాలో అల్యూమినియమ్‌ పార్కుప్రారంభిస్తామని ప్రకటిం చడంతో 18శాతం పెరిగాయి. ఇతరత్రా చూస్తే హిందాల్కో 10శాతం, జిందాల్‌స్టీల్‌ 14 శాతం జెఎస్‌డబ్ల్యుస్టీల్‌ 4శాతం పెరిగాయి. బ్యాంకింగ్‌, ఫైనాన్షియల్‌ రంగపరంగా కూడా కొంత ఊతం లభిం చింది. ప్రభుత్వం బ్యాంకుల్లో తన వాటాను 52శాతా నికి కుదిస్తుందని ప్రకటించడమే ఇందుకుకీలకం. యాక్సిస్‌బ్యాంకు ఏడుశాతం పెరిగింది. 3350 కోట్లు టైర్‌టూ మూలధనబాండ్ల జారీద్వారానిధులు సమీకరిం చనున్నట్లు ప్రకటించింది. ఐసిఐసిఐబ్యాంకు, హెచ్‌డి ఎఫ్‌సిబ్యాంకులు 1శాతంనుంచి 4శాతం పెరిగాయి. ప్రభుత్వరంగ బ్యాంకుల్లో బ్యాంక్‌ ఆఫ్‌ బరోడా స్పష్ట మైన రికవరీ కనిపించింది. బ్యాంకు అదనపుమూలధన వనరులు అవసరం లేదనిప్రకటించడమే ఇందుకు కీల కం. కంపెనీ స్టాక్‌ 22శాతం పెరిగింది. ఎస్‌బిఐ 8 శాతం, పంజాబ్‌నేషనల్‌బ్యాంకు 4శాతం, కెనరా బ్యాంకు 4శాతం, బ్యాంక్‌ఆఫ్‌ ఇండియా ఆరుశాతం చొప్పున పెరిగాయి. సన్‌ఫార్మా ఒకటిశాతం పెరిగింది. ఐటిసిపరంగా చూస్తే ఒకటిశాతం పెరిగింది. కంపెనీ 800 కోట్లు రానున్న రోజుల్లో ఒడిశారాష్ట్రంలో పెట్టుబడులు పెడుతున్నట్లు ప్రకటిం చింది. అంతేకాకుండా ఫుడ్‌ప్రాసెసింగ్‌పార్కు ఆతిధ్యరంగంలో హోటళ్ల నిర్మాణం వంటివి చేపడుతోంది. ప్రభుత్వరంగ ఆయి ల్‌ మార్కెటింగ్‌ కంపెనీలపరంగాచూస్తే హిందూస్తాన్‌ పెట్రోలి యం కార్పొరేషన్‌, బారత్‌ పెట్రోలియం కార్పొరేషన్‌, ఇండి యన్‌ ఆయిల్‌ కార్పొరేషన్‌లు ఏడుశాతం పెరిగాయి. డిసెం బరుత్రైమాసికంలో ఈ కంపెనీలు పటిష్టమైన ఆర్ధికఫలితాలు ప్రకటించడంతో షేర్లు కొనుగోళ్లు పెరిగాయి. ఇక ప్రపంచ మార్కెట్లపరంగాచూస్తే స్వల్పంగా పెరిగాయి. చైనా సెంట్రల్‌ బ్యాంకు యువన్‌ మారకం విలువలను పటిష్టంగా ఉంచింది. ముడిచమురుధరలు మరికొంత పెరిగే అవకాశం ఉంది. అంత ర్జాతీయ సంక్షోభం కొంత సడలే అవకాశాలు స్పష్టం కావడంతో మార్కెట్లు కూడా పెరిగాయి. యూరోపియన్‌ స్టాక్స్‌ 3శాతం పెరిగాయి. గడచినపక్షంరోజుల్లో 10శాతం నష్టపోయిన మార్కె ట్లు స్వల్పంగా కోలుకున్నాయి. అదేతీరు ఆసియా మార్కెట్లలో కూడా కనిపించింది. నిక్కీ ఏడుశాతానికిపైబడి పెరిగింది.